cyanic-selkie/wikianc huggingface dataset:
అద్దంకి గంగాధర కవి
జీవిత విశేషాలు
మల్కిభరాముడు అన్న పేరుతో తెలుగు కవులు కీర్తించిన గోల్కొండ సుల్తాన్ ఇబ్రహీం కులీ కుతుబ్ షా ఆస్థానంలో గంగాధరుడు కవి. గంగాధరుడు మహాభారతంలోని ఆదిపర్వంలో వచ్చే తపతీ సంవరణుల కథను ఇతివృత్తంగా తీసుకుని, విస్తరించి తపతీ సంవరణోపాఖ్యానం పేరిట రాశాడు. దాన్ని ఇబ్రహీం కుతుబ్ షాకి అంకితం ఇచ్చాడు. నిజానికి భారతంలోని తపతీ సంవరణుల కథ చాలా చిన్నది. అలాంటి చిన్న కథను తీసుకుని విస్తరించి శృంగారభరితమైన ప్రబంధంగా రాశాడు. ధారాళమైన శైలి, రమ్యమైన కల్పనలు, చక్కని శబ్దాలంకారాలు వాడి రాశాడని ముదిగంటి సుజాతారెడ్డి తెలంగాణ తెలుగు సాహిత్య చరిత్రలో పేర్కొంది. తపతీ సంవరణోపాఖ్యానంలో గంగాధరుడు ప్రబంధ లక్షణాలుగా పేర్కొనే అష్టాదశ వర్ణనలు చేశాడు.
ఇతని శైలి రామరాజభూషణుడి వసు చరిత్ర శైలిలో ఉంటుందని, చాలాచోట్ల వసుచరిత్రను గంగాధరుడు అనుకరించాడని ముదిగంటి సుజాతారెడ్డి భావించింది. వసుచరిత్ర కన్నా ఇది రెండేళ్ళ ముందే రాశారని కొందరు సాహిత్య చరిత్రకారుల అభిప్రాయం. అయితే, వసుచరిత్ర రచించిన కాలం, దాన్ని అంకితమిచ్చిన కాలం ఒకటి కాదనీ, కాబట్టి అది ఇబ్రహీం కులీ కుతుబ్ షా విజయనగరంలో అళియ రామ రాయల దగ్గర ఉన్నప్పుడే రామరాజభూషణుడు రాశాడనీ కాబట్టి వసుచరిత్ర దీనకన్నా పూర్వగ్రంథమని సుజాతారెడ్డి పేర్కొంది. ఇబ్రహీం కుతుబ్ షాతో పాటుగా గంగాధరుడు విజయనగరంలో నివసించి ఉంటాడనీ, ఆ సమయంలో వసు చరిత్ర చదివి ఆకళింపు చేసుకుని ఆ పద్ధతిలో తన కావ్యాన్ని రాశాడనీ ఆమె అభిప్రాయం.
కసిరెడ్డి వెంకటరెడ్డి తెలంగాణ పద్యకావ్యాల అధ్యయనం గురించి రాస్తూ - తెలంగాణ ప్రాంతం నుంచి వచ్చిన ఐదు పద్యకావ్యాలను పంచ పద్యకావ్యాలుగా పరిగణించవచ్చన్న ప్రతిపాదన చేస్తూ వాటిలో అద్దంకి గంగాధరుని తపతీ సంవరణోపాఖ్యాన్ని కూడా ఒకటిగా స్వీకరించి పరిశీలించవచ్చని ప్రతిపాదించాడు.
మూలాలు
వర్గం:తెలుగు కవులు వర్గం:తెలంగాణ కవులు వర్గం:జన్మస్థలం తెలియని వ్యక్తులు
ప్రతిరోజూ పండగే
ప్రతిరోజూ పండగే 2019, డిసెంబరు 20న విడుదలైన తెలుగు చలనచిత్రం. దాసరి మారుతి దర్శకత్వం వహించిన ఈ చిత్రంలో సాయి ధరమ్ తేజ్, రాశి ఖన్నా, సత్యరాజ్, రావు రమేష్ నటించారు. యువీ క్రియేషన్స్, గీతా ఆర్ట్స్2 పిక్చర్స్ పతాకంపై బన్ని వాసు నిర్మించిన ఈ చిత్రానికి ఎస్. తమన్ సంగీతం, జయకుమార్ సినిమాటోగ్రఫి, కోటగిరి వెంకటేశ్వరరావు ఎడిటింగ్ అందించారు.
ప్రారంభం
2019, జూన్‌లో పూజా కార్యక్రమాలతో, ముహూర్తం షాట్ చిత్రీకరణతో ఈ చిత్రం లాంఛనంగా ప్రారంభమైంది. ఈ కార్యక్రమానికి దిల్ రాజుతోపాటు చిత్ర నటీనటులు, సాంకేతిక నిపుణులు హాజరయ్యారు.
చిత్రీకరణ
2019, జూలై నెలలో రెగ్యులర్ చిత్రీకరణ హైదరాబాదులో ప్రారంభమైంది. 2019, సెప్టెంబరులో ఈ చిత్రంలోని గ్రామీణ నేపథ్య సన్నివేశాల చిత్రీకరణ కోసం చిత్ర యూనిట్ రాజమండ్రికి వెళ్ళింది.
విడుదల
ఈ చిత్రం 2019, డిసెంబరు 20న విడుదలయింది.
ప్రచారం
గీతా ఆర్ట్స్ 2019, సెప్టెంబరు 12వ తేదీన వివిధ వేదికల్లో ఈ చిత్ర ఫస్ట్‌లుక్‌ను విడుదల చేసింది. 2019, అక్టోబరు 15న చిత్ర టీజర్‌ను విడుదల చేసి, సినిమా విడుదల తేదీని ప్రకటించింది. దీపావళి పండుగ సందర్భంగా చిత్రంలోని నటీనటులందరి ఫోటోలతో ఒక పోస్టర్‌ను విడుదలచేసింది.
ఇతర లంకెలు
వర్గం:అల్లు అరవింద్ నిర్మించిన చిత్రాలు వర్గం:విజయ నరేష్ నటించిన చిత్రాలు వర్గం:2019 తెలుగు సినిమాలు వర్గం:ప్రభ నటించిన సినిమాలు
2009 నంది పురస్కారాలు
2009 సంవత్సరానికి నంది పురస్కారాలు ఆంధ్ర ప్రదేశ్ ప్రభుత్వం ప్రకటించింది.
2009 నంది పురస్కారాలు గెలుపొందినవారు
right|thumb|150px|సొంతవూరు (ఉత్తమ చిత్రం) right|thumb|150px|కలవరమాయే మదిలో (ఉత్తమ తృతీయ చిత్రం) right|thumb|150px|మగధీర్ (ఉత్తమ పాపులర్ చిత్రం) right|thumb|150px|దాసరి నారాయణరావు (ఉత్తమ నటుడు) right|thumb|150px|రాంజగన్ (ఉత్తమ సహాయ నటుడు) right|thumb|150px|రమ్యకృష్ణ (ఉత్తమ సహాయ నటి) right|thumb|150px|రాజమౌళి (ఉత్తమ దర్శకుడు)
సలాం హైదరాబాద్ (నవల)
సలాం హైదరాబాద్ ప్రముఖ రచయిత పరవస్తు లోకేశ్వర్ వ్రాసిన నవల. ఈ నవలలో 'పైదాయిషీ హైదరాబాది' పరవస్తు లోకేశ్వర్ హైదరాబాద్ ను మన కళ్ళ ముందుంచాడు. ఇందులో నగర పూర్వ సంస్కృతి, ఈ తరంవాళ్ళకు తెలియని అనేక విషయాలు ప్రస్తుతీకరించబడినవి.
విశేషాలు
హైదరాబాద్ అన్నపూర్ణ. ఎక్కడెక్కడి జాతులవాళ్ళో వచ్చి స్థిరపడి తాము బాగుపడి, నగరాన్ని, రాష్ట్రాన్ని బాగుపరిచారు. ఇక్కడి మూలవాసుల్లో కలిసిపోయి, మూలవాసుల ఉద్యమాలలో పాల్గొన్నారు. తరువాత వచ్చినవాళ్లు మరికొందరు ఇక్కడివాళ్ళ సంస్కారాన్ని, భాషనూ, యాసను పరిహసించి తామే గోప్పవాల్లమన్నట్లు ప్రవర్తించారు. ఈ నవలలో ఇవన్ని వైనంవారిగా చెప్పుకోచ్చాడు. అప్పటి ఆచారవ్యవహారాలు, ఆటపాటలు, ఇరానీ హోటళ్ళు, ఎక్ మే దో చాయ్, బిర్యానీ, తందూరి రోటీలే కాక అనేక చారిత్రకాంశాలు, మహాలఖాబాయి చందా, పాట్రిక్ ఖైరున్నిసా ప్రేమ వ్యవహారాలు, 1857 సిపాయిల తిరుగుబాటు కూడా ఉన్నాయి. ఇదొక 'హైదరాబాది' ఆత్మ కథ.
ముందుమాటలో...
ఈ నవల గురించి రచయిత తన ముందు మాటగా చెప్పుకున్న వివరాల ప్రకారం, ఈ నవలాకాలం 1578 నుండి 1970 జూలై 10 వరకు. ఇందులోని ముఖ్య వస్తువులు హైద్రాబాద్ చరిత్ర, నగరంలో నడిచిన ఉద్యమాలు, స్వామి అనే ఒక పి. యు. సి. విద్యార్థి ఆత్మకథ. ఈ మూడు వస్తువుల్నీ కలిపి జడలాగా ఈ నవలను అల్లినట్టు రచయిత చెప్పుకున్నారు.
ఆదరణ
ఈ పుస్తకం మొదట ప్రచురించింది జూలై 2005 లో. నాలుగు నెలలు తిరక్క ముందే వెయ్యి కాపీలు అమ్ముడుబోయి, నవంబరు 2005 లో రెండవ ముద్రణకు రావడం ఈ నవలకు కలిగిన ఆదరణను ఋజువు చేస్తుంది. మొదటి ముద్రణకు, రెండవ ముద్రణకు మధ్యకాలంలో వచ్చిన పాఠకుల, విమర్శకుల అభిప్రాయాలు రెండవ ముద్రణలో ప్రచురించారు.
భాద్రపద బహుళ పంచమి
బాధ్రపద బహుళ పంచమి అనగా బాధ్రపదమాసములో కృష్ణ పక్షము నందు పంచమి తిథి కలిగిన రోజు.
జననాలు
2007
ఇల్లాలు ప్రియురాలు
ఇల్లాలు ప్రియరాలు 1984 ఆగస్టు 2న విడుదలైన తెలుగు నాటక చిత్రం. ఈ చిత్రం హిందీ చిత్రము 'మాసూమ్' ఆధారంగా తీయబడింది. ఈ బాలీవుడ్ చిత్రం 1980లో ఎరిచ్ సెగల్ రాసిన మేన్, విమెన్ అందడ్ ఛైల్డ్ నవల రాధారంగా తీయబడింది. బాబూ ఆర్ట్స్ పతాకంపై గిరిబాబు నిర్మించిన ఈ చిత్రానికి ఎ.కోదండరామిరెడ్డి దర్శకత్వం వహించాడు. శోభన్ బాబు, సుహాసిని, ప్రీతి, మాస్టర్ అర్జున్ ప్రధాన తారాగణంగా రూపొందిన ఈ చిత్రానికి కె.చక్రవర్తి సంగీతాన్నందించాడు.
మూలాలు
వర్గం:శోభన్ బాబు నటించిన సినిమాలు వర్గం:సుత్తి వీరభద్రరావు నటించిన సినిమాలు వర్గం:సుత్తి వేలు నటించిన సినిమాలు వర్గం:సత్యనారాయణ నటించిన చిత్రాలు
IT3 లిప్యంతరీకరణ
thumb|IT3-తెలుగు పట్టిక (ULIB) IT3 అనగా ఇండిక్ ట్రాన్స్లిటరేషన్ లేక లిప్యంతరీకరణ. దీనిని భారతీయ డిజిటల్ లైబ్రరీ పుస్తకాల వివరాలు దత్తాంశం చేయడానికి వాడారు. అన్ని భారతీయ భాషలకు ఇది అనువుగా వుండి, భాషా పరిశోధనలో ఇతర లిప్యంతరీకరణలకన్నా (itrans లాంటి వాటికన్నా ) మెరుగుగావుంటుంది.
ఐట్రాన్స్ తో పోల్చితే దీనిలో కేవలం ఆంగ్ల అక్షరాలలో  పెద్దదా, చిన్నదా అన్న బేధం వుండదు. అక్షరాలు కాని గుర్తులు తక్కువగా వాడుతారు. వాటి వాడుక ఏకరీతిగా వుంటాయి. ఆంగ్ల అక్షరాల ఎంపిక టైపు చేయుటకు సులభంగా వుండేటట్లు, ధ్వనిలో దగ్గరగా వుండేటట్లు, ఆంగ్లంలాగా చదువుటకు సులువుగా వుండేటట్లు నిర్ణయించారు. పెద్దబడి అక్షరం లేక చిన్నబడి అక్షరము ఒకే ధ్వనికి వాడవచ్చు కాబట్టి, ఆంగ్ల నిర్మాణంలో పెద్ద అక్షరాలు వాక్యం మొదటిగా వాడటం వీలై కనబడటం, చదివేందుకు సౌలభ్యంగా వుంటుంది.
మూలాలు
వర్గం:కీ బోర్డు
ప్రవీణ్ కుమార్ సోబ్తీ
ప్రవీణ్‌ కుమార్‌ సోబ్తీ (1947 డిసెంబరు 6 - 2022 ఫిబ్రవరి 7) భారతదేశానికి చెందిన హ్యామర్‌, డిస్క్‌త్రో క్రీడాకారుడు, రాజకీయ నాయకుడు మరియు సినిమా నటుడు.
క్రీడా జీవితం
ప్రవీణ్ కుమార్ 1966 బ్యాంకాక్‌ ఆసియా క్రీడల్లో డిస్కస్‌ త్రోలో చాంపియన్‌గా నిలిచి, హ్యామర్‌ త్రోలో కాంస్యం పతకం గెలిచాడు. ఆయన 1966లో కింగ్‌స్టన్‌లో జరిగిన కామన్వెల్త్‌ క్రీడల్లో హ్యామర్‌ త్రోలో పతకం గెలిచాడు. ప్రవీణ్ కుమార్ 1970 బ్యాంకాక్‌ ఆసియా క్రీడల్లో డిస్కస్‌ త్రో ఈవెంట్‌లో చాంపియన్‌గా, 1974 టెహ్రాన్‌ ఆసియా క్రీడల్లో రజతం పతకం సాధించాడు. ఆయన 1968 మెక్సికో, 1972 మ్యూనిక్‌ ఒలింపిక్స్‌ క్రీడల్లో భారత్‌ తరపున ప్రాతినిధ్యం వహించాడు.
అంబటి (అయోమయనివృత్తి)
అంబటి  తెలుగు వారిలో కొందరి ఇంటి పేరు.
ప్రవీణ్ కుమార్ సోబ్తీ
సినీరాజకీయ జీవితం
ప్రవీణ్‌ కుమార్‌ 1981లో సినీరంగంలోకి నటుడిగా అడుగుపెట్టి 1990వ దశకంలో దూరదర్శన్‌లో ప్రసారమైన పౌరాణిక ధారావాహిక కార్యక్రమం ‘మహాభారత్‌’లో పంచ పాండవుల్లో భీముడిగా నటించి మంచి గుర్తింపునందుకున్నాడు. ఆయన 2013లో రాజకీయాల్లో ప్రవేశించి ఆమ్‌ ఆద్మీ పార్టీ తరఫున ఢిల్లీలోని వాజిర్‌పూర్‌ అసెంబ్లీ నియోజకవర్గం నుండి పోటీ చేసి ఓడిపోయి ఆ తర్వాత బీజేపీలో చేరాడు.
మరణం
ప్రవీణ్‌ కుమార్‌ గుండెపోటుతో రావడంతో 2022 ఫిబ్రవరి 7న న్యూఢిల్లీలోని తన స్వగృహంలో మరణించాడు. ఆయనకు భార్య, కుమార్తె ఉన్నారు.
మూలాలు
వర్గం:1947 జననాలు వర్గం:2022 మరణాలు
భాద్రపద బహుళ సప్తమి
బాధ్రపద బహుళ సప్తమి అనగా బాధ్రపదమాసములో కృష్ణ పక్షము నందు సప్తమి తిథి కలిగిన రోజు.
జననాలు
2007
మరణాలు
2007
బయటి లింకులు
వర్గం:భాద్రపదమాసము
అనగాని
అనగాని  తెలుగు వారిలో కొందరి ఇంటి పేరు.
భాద్రపద బహుళ అష్ఠమి
బాధ్రపద బహుళ అష్ఠమి అనగా బాధ్రపదమాసములో కృష్ణ పక్షము నందు అష్టమి తిథి కలిగిన రోజు.
మరణాలు
2007
బయటి లింకులు
వర్గం:భాద్రపదమాసము
నివారణ
నివారణ (Prevention) ఒక వ్యాధి, ప్రమాదం మొదలైన బాధలు కలుగకుంటా జాగ్రత్త వహించడం.
వర్గం:వ్యాధులు వర్గం:వ్యాధి నిరోధక చర్యలు
అజ్ఞాతవాసి
అజ్ఞాతవాసి త్రివిక్రమ్ శ్రీనివాస్ దర్శకత్వంలో పవన్ కల్యాణ్ కథానాయకుడిగా 2018లో విడుదలైన సినిమా. ఇందులో కీర్తి సురేష్, అను ఇమ్మాన్యుయేల్ కథానాయికలుగా నటించారు.
కథ
హీరో తన తండ్రిని చంపిన వారిని తెలుసుకోటానికి తన సొంత కంపెనీలో ఉద్యోగిగా వస్తాడు. వాళ్ళని కనుగొని చంపటమే ఈ సినిమా కథ.
తారాగణం
పవన్ కల్యాణ్ ఇందులో ఓ సాఫ్టువేర్ ఉద్యోగిగా కనిపిస్తాడు. అతనికి మరదలి పాత్రలో కీర్తి సురేష్ నటిస్తుంది.
సంగీతం
అనిరుధ్ రవిచందర్ ఈ సినిమాకు సంగీతం సమకూర్చాడు. ఆడియో డిసెంబరు 19, 2017 న విడుదలైంది.
రికార్డులు
యూనివర్సల్ స్టూడియోస్ లోని సిటీ వాక్ థియేటర్స్ లో ప్రదర్శించబడిన తొలి భారతీయ చిత్రంగా ఈ చిత్రం రికార్డును సృష్టించినది.
వివాదాలు
ఈ చిత్రం ఫ్రెంచి సినిమా లార్గో వించ్  నుండి కాపీ కొట్టబడినదని, అయితే ఫ్రెంచి సినిమా యొక్క నకలు హక్కులు T-Series సంస్థ అప్పటికే పొంది ఉన్నదని, ఈ చిత్రానికి చట్టపరమైన ఇబ్బందులు తప్పవని పుకార్లు షికార్లు చేసాయి.
మూలాలు
వర్గం:2018 తెలుగు సినిమాలు
మాష్టార్జీ (రచయిత)
మాష్టార్జీ పేరుతో సుపరిచితుడైన గంగాధరి శ్రీరాములు కవి, సినీగేయ రచయిత, గాయకుడు. జననాట్యమండలి కళాకారుడు.
జీవిత విశేషాలు
ఇతని అసలు పేరు గంగాధరి శ్రీరాములు. ఇతడు జననాట్య మండలి తరఫున తాండూరులో పిల్లలకు సంగీత నృత్య రూపకాలకు, ఒగ్గు కథలకు, బ్యాలేలకు అడుగులు, నృత్యం నేర్పిస్తున్నప్పుడు వారు ఇతడిని మాష్టార్జీ అని సంబోధించేవారు. అప్పటినుంచి ఇతడు తన పేరును 'మాష్టార్జీ'గా మార్చుకున్నాడు. ఇతడు 1952, సెప్టెంబర్ 7వ తేదీన సికింద్రాబాద్ కంటోన్మెంట్ పరిధిలోని బొల్లారంలో గంగాధరి సత్యమ్మ, రాజయ్య దంపతులకు జన్మించాడు. 1974లో మెట్రిక్యులేషన్ చదివాడు. తరువాత అంబేద్కర్ సార్వత్రిక విశ్వవిద్యాలయం నుండి బి.ఎ., ఉస్మానియా విశ్వవిద్యాలయం నుండి ఎల్.ఎల్.బి., పొట్టి శ్రీరాములు తెలుగు విశ్వవిద్యాలయం నుండి ఎం.ఎ.(జానపదం) పట్టాలు పుచ్చుకున్నాడు. ఇతని తండ్రి వీధి భాగవత గాయకుడు. మేనత్త చంద్రమ్మ పాడే జానపద పాటలను విని ఇతడు తన గాన నైపుణ్యాన్ని అలవరచుకున్నాడు. ఇతడు బాల్యం నుండే భక్తిగీతాలు రచించడం ప్రారంభించాడు. ఇతడు భారత ఆహార సంస్థలో పనిచేశాడు.
రచయితగా
ఇతడు తన ఏడవ యేటి నుండే కవితారచన మొదలు పెట్టాడు. విద్యార్థిదశలో ఉర్రూతలూపే ఉద్యమగీతాలు, ప్రేమగీతాలూ వ్రాశాడు. ఆలిండియా రేడియోలో దేశభక్తి గీతాలు గానం చేశాడు. 400లకు పైగా ప్రైవేటుగీతాలను రచించి రసజ్ఞుల హృదయాలను గెలుచుకున్నాడు. అందులో 'అందుకో దండాలు బాబా అంబేద్కరా' అనే పాట 8 భాషల్లోకి అనువాదమై, అనేకమంది మన్ననలు అందుకుంది. 2001లో సౌత్‌ ఆఫ్రికాలో జరిగిన ప్రపంచజాతుల సదస్సులో నల్లజాతీయులపై 'బ్లాక్‌ ఈజ్‌ బ్యూటీ' అనే ఇంగ్లీష్‌ పాటను ఇతడు అప్పటికప్పుడే రాసి పాడాడు.
ఇతడు వ్రాసిన ప్రైవేటు పాటలలో కొన్ని ముఖ్యమైనవి:
"మాష్టార్జీ మూల వాసుల పాటలు", "అఖండ విప్లవ జ్యోతి-అంబేడ్కర్"(సాంఘిక నాటకం), "ఔనుమల్లా!" (వీధినాటకం), "అంగుళీమాలుడు" (చారిత్రక నాటకం), "బౌద్ధ గీతాలు", "మట్టిపూలు" (కవితాసంపుటి), "వెన్నెలగానం", "దళితగీతాలు", "స్త్రీ తత్త్వ గీతాలు", "గుడి గంటలు", "ముక్తకాల పల్లకి" మొదలైన గ్రంథాలను  వెలువరించాడు.
సినిమా రంగం
ఇతడు సినిమా గీత రచయితగా దాదాపు 20 సినిమాలలో 30కి పైగా పాటలు రచించాడు. మొదట ఇతడు రచించిన 'వీరులార మీకు.. ఎర్రెర్ర దండాలు' అనే పాటను శ్రీరాములయ్య (1999) సినిమాలో వాడుకున్నారు. తరువాత జాని (2003) చిత్రంతో ఇతడు సినిమా రంగంలో ప్రవేశించాడు. ఇతడు గుడుంబా శంకర్ (2004), తపన (2004), సూర్యం (2004), అన్నవరం (2006), అడవి నా తల్లిరో (2008), మనోరమ (2009), కోనసీమలో చిట్టెమ్మ కిట్టయ్య (2016), గల్ఫ్ (2017) మొదలైన సినిమాలకు గీత రచన చేశాడు. నాలుగు సినిమాల్లో నటించాడు. మరో మూడు సినిమాల్లో పాటలుకూడా పాడి తన ప్రతిభను చాటాడు.
పరిశోధన
మాష్టార్జీ రచనలపై పొట్టి శ్రీరాములు తెలుగు విశ్వవిద్యాలయంలో మద్దెల రాజు అనే విద్యార్థి "మాష్టార్జీ దళిత గీతాలు: మూలవాసుల సిద్ధాంతం" అనే పేరుతో పరిశోధించి ఎం.ఫిల్.పట్టా పుచ్చుకున్నాడు.
బయటి లంకెలు
వర్గం:1952 జననాలు వర్గం:తెలంగాణ కవులు వర్గం:తెలంగాణ కళాకారులు వర్గం:దళిత కవులు వర్గం:వాగ్గేయ కారులు వర్గం:తెలుగు సినిమా పాటల రచయితలు వర్గం:ఉస్మానియా విశ్వవిద్యాలయం పూర్వ విద్యార్ధులు
ఈశ్వర సత్యనారాయణ శర్మ
ఈశ్వర సత్యనారాయణ శర్మ గారు సంస్కృతాంధ్ర ఆంగ్ల భాషల్లో ప్రావీణ్యులు. వీరి దీక్షా నామము  శ్రీయానంద నాథులు. వీరు అనేక వందల గ్రంథములు రచించి తెలుగు భాషకు ఆయుర్వేదానికి ఎనలేని సేవ చేశారు. వీరి స్వస్థలం శ్రీకాకుళం పట్టణం.
జన్మ సమాచారము
తల్లిదండ్రులు: శ్రీమతి కామేశ్వరమ్మ, ఈశ్వర సీతారామశాస్త్రి.
జన్మతిథి: 18-10-1886, వ్యయ నామ సంవత్సరం ఆశ్వయుజ బహుళ పంచమి సోమవారం తత్కాల షష్టి.
జన్మస్థలం: విశాఖపట్నం జిల్లా వీరవల్లి తాలూకా లోని చోడవరం.
వంశము: యజు శాఖ ఆపస్తంబ సూత్రులు, హరితస గోత్ర వెలనాడు బ్రాహ్మణులు ఇంటిపేరు ఈశ్వర వారు
విద్యాభ్యాసము
తండ్రి అక్షర స్వీకారం చేయించి ఆంగ్లవిద్యలో చేర్పించినను, కులవృత్తి ఆయుర్వేదం కనుక దానికి సంస్కృతం అవసరం కనుక అందులో కూడా ప్రావీణ్యం సంపాదించారు. 1904లో మెట్రిక్యులేషన్  పూర్తి చేశారు. తండ్రి గారికి తన కుమారుని ఆంగ్ల విద్యా విశారదునిగా చేయు కుతూహలము కలిగెను. కానీ శర్మ గారికి మాత్రం భారతీయ ఆయుర్వేదమందే మక్కువ ఎక్కువ. తన జనకుడు ఆరాధించిన జగజ్జనని, తన పుత్ర రత్నం అయిన శర్మ గారిచే వైద్య గ్రంథములు భగవంతునీ శతకములు, యక్ష గానములు అద్వైత మత గ్రంధములు ఎన్నో వ్రాయించి ఎందరికో విద్యాదానము చేయించి, ఎందరికో యోగ దీక్షను ఇప్పించి లోకముననుగ్రహించెను.
కవితాది లలిత కళలు
ఆంధ్ర భాషా నిఘంటువు బాగా అభ్యాసం చేసి స్వయం కృషి మూలంగా పాండిత్యం గడించారు. తన ప్రథమ ప్రయత్నముగా భాస్కర నక్షత్రమాలను రచించి వారి గురువులైన దక్షిణామూర్తి శాస్త్రి గారి వద్దకు తీసుకొని పోయినప్పుడు వారు ఆ పద్యములు అన్నీ చదివి, నాయనా నీకు చక్కని కవితాధార  ఉంది గాని ఐదారు ఆంధ్ర వ్యాకరణ దోషములు ఉన్నవి. వెంటనే చిన్నయ సూరి రచించిన బాల వ్యాకరణం నీవు బాగా అభ్యసించి తర్వాత ఈ పుస్తకమును పరిష్కరించి నాకు తెచ్చి చూపమని ఆదేశించారు. వీరు పది దినములు  10 పాఠములు గా బాలవ్యాకరణము చదివి ముగించిరి.
ఉపనయన వివాహములు
వీరికి 9వ యేటనే ఉపనయన మైనది. వీరి తండ్రి శ్రీవిద్యోపాసకులు అవుట వలన తన కుమారునికి ఉపాసన యందు ఉన్న శ్రద్ధను చూసి ఒక చంద్రగ్రహణ వేళ దక్షిణామూర్తి మంత్రదీక్షనిచ్చిరి. ఆ ఉపాసనా బలమే తనని ఇంత శ్రీవిద్యోపాసనిరతునిగా తీర్చిదిద్దినదని వీరి విశ్వాసం. శర్మగారికి 16వ ఏటనే కూచిభొట్ల సూర్య ప్రకాశరావు పంతులు గారి కుమార్తెను ఇచ్చి పెళ్లి చేసారు ఆమె అల్పాయుష్ష్కురాలు అయినందువలన నాలుగేళ్లలోనే ఆమె దివంగతురాలయినది.వెంటనే విజయనగరం నివాసులైన పిలకా మూర్తి రాజు గారి రెండవ కుమార్తె కామేశ్వరమ్మ ఇచ్చి వివాహం చేసిరి.శర్మ వరప్రసాదంగా వెంకట సూర్యనారాయణ శర్మ ఒక్కరే పుట్టిరి.
రచనలు
శర్మ తన ఉపాసనా బలం తో, నిరంతర కృషితో, శతానేక గ్రంథాలు రచించారు. అందులో భక్తి, జ్ఞానోపాసన గ్రంథములు, యక్షగానాలు, శతకాలు, మంత్ర, తంత్ర గ్రంధాలు అనేకం ఉన్నాయి. కొన్నిటిని దిగువనున్న పట్టికలో చూడండి
భక్తిరస శతక సంపుటము
శతక సాహిత్యంలో నీతి తర్వాత ప్రముఖమైన స్థానం భక్తిదే. పలువురు భక్తులు తమ ఇష్టదైవాలను గొప్పగా కీర్తిస్తూ శతకాలు రచించారు. ఈ గ్రంథంలో అటువంటి భక్తి శతకాలను సంపుటంగా ప్రచురిచ్నారు.
దీనిని 1926 సంవత్సరంలో వావిళ్ల రామస్వామి శాస్త్రులు అండ్ సన్స్ వారు ముద్రించారు.
మూలాలు
వర్గం:1926 పుస్తకాలు వర్గం:తెలుగు పుస్తకాలు వర్గం:శతకాలు వర్గం:వావిళ్ల రామస్వామి శాస్త్రులు అండ్ సన్స్
అభిషేక్ బచ్చన్ సినిమాలు
alt=A photograph of Abhishek Bachchan in 2011|thumb|2011 యోమిక్స్ వరల్డ్ ఆవిష్కార సభలో అభిషేక్ అభిషేక్ బచ్చన్ ప్రముఖ భారతీయ నటుడు, నిర్మాత. ఆయన ఎక్కువగా బాలీవుడ్ సినిమాల్లో నటించారు. 2000లో  కరీనా కపూర్ సరసన  జె.పి.దత్తా  దర్శకత్వంలో  రెఫ్యూజీ సినిమాతో  బాలీవుడ్ లో తెరంగేట్రం చేశారు అభిషేక్. ఈ సినిమాలోని నటనకు ఆయన ఫిలింఫేర్ ఉత్తమ నటుడు డెబ్యూ పురస్కారం కూడా అందుకున్నారు. కానీ ఈ  సినిమా  ఫ్లాప్ అయింది. ఆ తరువాత ఆయన చేసిన బస్ ఇత్నా సా ఖ్వాబ్ హై(2001), షరారత్(2002) సినిమాలు కూడా పెద్దగా విజయవంతం కాలేదు. 2004లో  మణిరత్నం దర్శకత్వంలో ఆయన నటించిన యువ సినిమాలో ఆయన నటనకు మంచి గుర్తింపు లభించింది. ఈ సినిమాకు ఫిలింఫేర్ ఉత్తమ సహాయనటుడు పురస్కారం కూడా అందుకున్నారు. అలాగే ఆ  సినిమా కూడా హిట్ అయింది. సంజయ్ గాంధీ  దర్శకత్వంలో నటించిన ధూమ్ కూడా మంచి విజయం  నమోదు  చేసుకుంది. ఈ చిత్రం ఆ సంవత్సరానికిగానూ  అతి ఎక్కువ వసూళ్ళు సాధించిన సినిమాగా నిలిచింది.
2005లో రాణీ ముఖర్జీతో  కలసి  చేసిన బంటీ ఔర్ బబ్లీ, రాం గోపాల్ వర్మ  దర్శకత్వంలో  నటించిన  సర్కార్  సినిమాలు కూడా  మంచి విజయాలయ్యాయి. సర్కార్ సినిమా ఆ ఏడాది అత్యంత ఎక్కువ వసూళ్ళు సాధించిన రెండో చిత్రంగా నిలిచింది. ఈ సినిమాలోని నటనకుగానూ అభిషేక్ ఫిలింఫేర్ ఉత్తమ సహాయ నటుడు పురస్కారం కూడా అందుకోవడం విశేషం. ఈ రెండు సినిమాల్లోనూ తన తండ్రి అమితాబ్ బచ్చన్ తో కలసి నటించారు ఆయన. అదే ఏడాది బెంగాలీ సినిమా అంతర్ మహల్(2005) చేశారు. 2006లో  కరణ్ జోహార్ దర్శకత్వంలో కభీ అల్విదా నా  కెహనా సినిమాలో నటించారు. ఈ సినిమాకు ఫిలింఫేర్ ఉత్తమ  సహాయ నటుడు పురస్కారం అందుకున్నారు. ఇది వరసగా మూడో  ఫిలింఫేర్  పురస్కారం  అయింది  అభిషేక్ కు. అదే ఏడాది ఉమ్రావ్ జాన్, దూమ్2  సినిమాల్లో  నటించారు ఆయన. ధూమ్ లానే ధూమ్2 కూడా భారీ వసూళ్ళు సాధించింది. తరువాత తన భార్య ఐశ్వర్య రాయ్ తో కలసి వ్యాపారవేత్త ధీరూభాయ్  అంబానీ జీవిత కథ ఆధారంగా  మణిరత్నం దర్శకత్వంలో  గురు(2007)  సినిమాలో నటించారు అభిషేక్. ఆ సినిమాలో ధీరూభాయ్ పాత్రను ఆయన నటించారు. ఈ సినిమా మంచి  విజయం సాధించడమే కాక, ఆయన నటనకు విమర్శకుల, ప్రేక్షకుల ప్రశంసలు కూడా లభించాయి.
2008లో సర్కార్ రాజ్,  దోస్తానా, ద్రోణ సినిమాల్లో నటించారు అభిషేక్. ఆ తరువాతి సంవత్సరం పా(2009) సినిమా నిర్మించి, నటించారు ఆయన. ఈ సినిమా జాతీయ ఉత్తమ హిందీ చిత్రంగా పురస్కారం గెలిచింది. అదే సంవత్సరం రాకేశ్ ఓంప్రకాశ్ మెహ్రా దర్శకత్వంలో ఢిల్లీ6 సినిమాలో నటించారు. ఆ తరువాత ఆయన మణిరత్నం దర్శకత్వంలో చేసిన రావణ్(2010), గేమ్(2011) సినిమాలు ఫ్లాప్ కావడంతో ఆయన కెరీర్ మళ్ళీ కొంత వెనుకపట్టింది. 2012లో అజయ్ దేవగణ్ చిత్రం బోల్  బచ్చన్ సినిమాలో  సహాయ నటునిగా నటించారు అభిషేక్. పా  తరువాత మళ్ళీ ఈ సినిమాతోనే హిట్ అందుకున్నారు ఆయన. ఆ తర్వాత ఆమిర్ ఖాన్నటించిన ధూమ్3 (2013), షారుఖ్ ఖాన్ నటించిన హ్యాపీ న్యూ ఇయర్ (2014), అక్షయ్ కుమార్ చిత్రం హౌస్ ఫుల్ 3 (2016) వంటి విజయవంతమైన చిత్రాల్లో సహాయ నటునిగా నటించారు అభిషేక్.
మూలాలు
<div class="reflist columns references-column-width" style="-moz-column-width: 30em; -webkit-column-width: 30em; column-width: 30em; list-style-type: decimal;">
వర్గం:భారతీయ సినిమా
దున్న ఇద్దాసు
దున్న ఇద్దాసు ( సా.శ. 1811 - 1919 ) తెలంగాణ తొలితరం దళిత కవి. ఈయనకు మాదిగ మహాయోగి అని పేరు. ఈయన అనేక మార్మికతత్త్వాలు, వేదాంత కీర్తనలు రచించాడు.
జననం
ఈయన సా.శ. 1811 న నల్లగొండ జిల్లా, పెద్ద ఊర మండలం, చింతపల్లి గ్రామంలో దున్న రామయ్య- ఎల్లమ్మ దంపతులకు జన్మించాడు. ఈయన బాల్యంలో అందరిలాగే పెరిగాడు. చిన్నతనంలో పశువులు కాయటం, నాగలి దున్నటం, చెప్పులు కుట్టటం, వంటి పనులు చేసేవాడు. బిరుదు రామరాజు గారు ఈయనను ‘మాదిగ మహా యోగి’గా సంబోధించాడు.
రచనలు
ఆరు చక్రములను దిరిగె, ఆరు హంసల బందుజేసి, మీది చక్రము మీద దిరిగె.
కర్మలోనే పుట్టిపెరిగి కర్మలో సంకీర్తినంది కర్మమనె దేవతను గట్టి బంధనంబు చేసి మాయను దారా మాయ ను దారా ఇల్లు సంసారమ్ము ఆలు పిల్లలన్నదె రాజయోగము అహము జంపి గూటిలోన దీపమెలుగున్నంతలోనే దారా మాయను దారా
ఉపమ గలిగి శయ్యల నొప్పిఉన్న అంఘ్రిభవుని కావ్యంబు గ్రాహ్యంబు కాదు పాయసంబైన సంస్కార పక్వమైన కాకజుష్టంబు హవ్వంబు కాని యట్లు
జీవిత విశేషాలు
ఒకనాడు తన ఇంటి దగారి నుంచి ప్రతిదినం ముగ్గురు సాధువులు పోతుంటే గమనించి, వారిని అనుసరించాడు. ఆ సాధువులు తుంగతుర్తి లోని శివాలయంలో శివసంకీ ర్తనం చేయటం విని పరవశించాడు. ఆనాటి నుండి సాధువుల వెంట వెళ్లి భక్తితో నామ సంకీర్తనం చేసి వచ్చేవాడు. ఒకనాడు ఆ సాధువులు ఈయనను గమనించి అతని భక్తికి మెచ్చి నోరు తెరిపించి నాలుకపై విభూతి రాసారు. ఆనాటి నుండి ఈయన హృదయంలో నిక్షిప్తంగా ఉన్న భక్తిబీజాలు వెలసినాయి.రోజు మోట తోలుతూసులువుగా తత్త్వగీతాలు ఆలపించేవాడు. మోట బొక్కెనలోనుంచి నీళ్లు వచ్చినట్లే ఇదన్న హృదయం నుండి తత్త్వగీతాలు వచ్చేవి. ఈయన తత్త్వాలు విన్న ఆ ప్రాంతపు ప్రసిద్ధ జంగమదేవర పూదోట బసవయ్య ఇదన్న హృదయ క్షేత్రం పక్వమైనట్లు గుర్తించి లింగదారణం చేయించి పంచాక్షరీ మంత్రం ఉపదేశించాడు. ఈయన శిష్యగణం ఎక్కువగా పాలమూరు జిల్లాలోని కల్వకుర్తి, అచ్చంపేట, నాగర్‌కర్నూలు ప్రాంతాల్లో ఉన్నారు.ప్రస్తుతం అయిన ముని మనవడు దున్న విశ్వనాథం గారు దున్న ఇద్దాసు గారి పరపరం కొనసాగిస్తున్నారు.దున్న ఇద్దాసు గారి కొడుకు దున్న మల్లయ్య తరువాత వారి కుమారుడు దున్న బసవలింగం గారు భక్తుల కోరిక మేరకు నాగర్ కర్నూలు జిల్లా అచ్చంపేట తాలూకా ఉప్పూనుంతల మండలంలోని అయ్యవారి పల్లిలో స్థిర నివాసం ఏర్పర్చుకున్నారు.అక్కడే దున్న ఇద్దాసు కేంద్రంగా భక్తులకు అన్ని విధాలుగా అందుబాటులో ఉంటూ పూజ కార్యక్రమలు నిర్వహిస్తున్నారు.ప్రస్తుతం దున్న విశ్వనాథం అందుబాటులో ఉంటూ ఇద్దాసు తత్వాలను ప్రచారం చేస్తూ ప్రజలను చైతన్యం చేస్తూ దున్న ఇద్దాసు పీఠాధిపతిగా కొనసాగుతున్నారు.
మూలాలు
వర్గం:1811 జననాలు వర్గం:1919 మరణాలు వర్గం:తెలంగాణ సాహితీవేత్తలు వర్గం:భారతీయ తత్వవేత్తలు వర్గం:నల్లగొండ జిల్లా కవులు వర్గం:నల్గొండ జిల్లా రచయితలు
దేవరాజ్ గోవిందరాజ్
దేవరాజ్ దేవేంద్రరాజ్ గోవిందరాజ్ (జననం 2 జనవరి 1947) తెలంగాణ కు చెందిన భారత మాజీ ఫాస్ట్ బౌలర్. 1964-65 నుండి 1974-75 వరకు ఫస్ట్ క్లాస్ క్రికెట్ మ్యాచ్ లలో ఆడాడు. 1970-71లో వెస్టిండీస్, 1971లో ఇంగ్లాండ్‌ దేశాలలో పర్యటించాడు, కానీ అక్కడ టెస్ట్ క్రికెట్ ఆడలేదు.
జీవిత విషయాలు
దేవరాజ్ 1947, జనవరి 2న తెలంగాణ లోని హైదరాబాదు లో జన్మించాడు.
క్రీడారంగం
1964-65లో జరిగిన రంజీ ట్రోఫీలో హైదరాబాదు క్రికెట్ జట్టు తరపున దేవరాజ్ తన కెరీర్‌ను ప్రారంభించాడు. బౌలింగ్, బ్యాటింగ్ చేసేవాడు. 1966-67లో స్టేట్ బ్యాంక్ ఆఫ్ ఇండియా, మొయిన్-ఉద్-దౌలా గోల్డ్ కప్ టోర్నమెంట్‌ లో తొమ్మిదో స్థానంలో బ్యాటింగ్ కు వచ్చిన దేవరాజ్ 59 పరుగులు చేయడంతో స్టేట్ బ్యాంక్ ఆఫ్ ఇండియా మొదటిసారి కప్ ను గెలుచుకుంది.
1967-68లో ఆస్ట్రేలియా, న్యూజీలాండ్‌లో పర్యటించడానికి భారత క్రికెట్ జట్టు ఎంపిక కోసం నిర్వహించిన శిక్షణా శిబిరానికి హాజరయ్యాడు. అయితే దానిలో దేవరాజ్ కంటే ముందుగానే ఉమేష్ కులకర్ణి, రమాకాంత్ దేశాయ్ ఎంపికయ్యారు. భారతదేశంలో 1967-68లో జరిగిన దేశవాళీ క్రికెట్‌లో 26.95 సగటుతో 23 వికెట్లు తీసుకున్నాడు. స్టేట్ బ్యాంక్ ఆఫ్ ఇండియా ఫైనల్ మొదటి ఇన్నింగ్స్‌లో 6 వికెట్ల నష్టానికి 123 పరుగులు చేసినపుడు, మొయిన్-ఉద్-డౌలా గోల్డ్ కప్ టోర్నమెంట్‌ను గెలవడంలో కీలకపాత్ర పోషించాడు. 1968 ఫిబ్రవరిలో ఇండియన్ XI జట్టు తరపున టూరింగ్ ఇంటర్నేషనల్ XI జట్టుతో ఆడిన దేవరాజ్ రెండుసార్లు ఖలీద్ ఇబాదుల్లా వికెట్, ఒకసారి కెన్ సుటిల్ వికెట్ ను తీసుకున్నాడు.
భారతదేశం తరపున
1970-71 భారతీయ సీజన్‌లో 29.00 సగటుతో 24 వికెట్లు తీసిన తరువాత దులీప్ ట్రోఫిలో ఈస్ట్ జోన్ క్రికెట్ జట్టు తరపున 114 పరుగులకు 5 వికెట్లు తీయడంతో వెస్టిండీస్, ఇంగ్లాండ్ పర్యటనలకు ఎంపికయ్యాడు. జట్టులో ఉన్న ఏకైక ఫాస్ట్ బౌలర్ అయినప్పటికీ, దేవరాజ్ కు ఈ పర్యటనలో టెస్టులు ఆడే అవకాశం రాలేదు, సెలెక్టర్లు మీడియం-పేస్ ఆల్ రౌండర్లైన ఏకనాథ్ సోల్కర్, సయ్యద్ అబిద్ అలీ లను తీసుకున్నారు, ఎక్కువ వికెట్లు తీయడానికి ముగ్గురు స్పెషలిస్ట్ స్పిన్నర్లపై ఆధారపడ్డారు. వెస్టిండీస్‌లో ఐదు ఫస్ట్-క్లాస్ మ్యాచ్‌లు ఆడి, 91.5 ఓవర్లలో 37.60 సగటుతో 10 వికెట్లు తీసుకున్నాడు. ఇంగ్లాండ్‌లో 16 మ్యాచ్‌లు ఆడి, 61.27 సగటుతో 11 వికెట్లు తీసుకున్నాడు.
1971-72లో రక్షణ నిధికి సహాయంగా జరిగిన మ్యాచ్‌లో ఇండియన్ ఎలెవన్ తరఫున రెస్ట్ ఆఫ్ ఇండియా జట్టుతో ఆడాడు, కానీ ఆ మ్యాచ్ లో వికెట్లు తీయలేదు. 27 సంవత్సరాల వయస్సులో ఫస్ట్-క్లాస్ క్రికెట్ నుండి తప్పుకోవడానికి ముందు మరికొన్ని సీజన్లలో ఆడాడు.
ఇతర వివరాలు
క్రికెట్ ఆడుతున్న రోజుల్లో భారతీయ స్టేట్ బ్యాంకు లో పనిచేశాడు. తరువాత కొంతకాలం లండన్‌లో బస్సులు నడిపాడు, ఇటీవల క్రికెట్ కోచ్‌గా ఉన్నాడు.
బయటి లింకులు
వర్గం:జీవిస్తున్న ప్రజలు వర్గం:1947 జననాలు వర్గం:హైదరాబాదు జిల్లా క్రీడాకారులు వర్గం:హైదరాబాదు జిల్లా వ్యక్తులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:తెలంగాణ క్రికెట్ క్రీడాకారులు
అనంతరాజు
అనంతరాజు  తెలుగు వారిలో కొందరి ఇంటి పేరు.
భాద్రపద బహుళ నవమి
బాధ్రపద బహుళ నవమి అనగా బాధ్రపదమాసములో కృష్ణ పక్షము నందు నవమి తిథి కలిగిన రోజు.
బయటి లింకులు
వర్గం:భాద్రపదమాసము
అల్లు వెంకట సత్యనారాయణ
అల్లు వెంకట సత్యనారాయణ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన పాలకొల్లు నియోజకవర్గం నుండి నాలుగుసార్లు ఎమ్మెల్యేగా గెలిచాడు.
మూలాలు
వర్గం:తెలుగుదేశం పార్టీ రాజకీయ నాయకులు వర్గం:ఆంధ్రప్రదేశ్ శాసన సభ్యులు (1983) వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999)
భవానీ నది
భవానీ భారతదేశంలోని కేరళ, తమిళనాడు రాష్ట్రాల గుండా ప్రవహించే నది. ఇది కేరళలోని పశ్చిమ కనుమల నుండి ఉద్భవించింది, తూర్పు దిశగా ప్రవహించే కేరళలోని 3 నదులలో ఒకటి.
నదీ ప్రయాణం
భవానీ నది పశ్చిమ కనుమలలోని నీలగిరి కొండల నుండి పుట్టి, కేరళలోని సైలెంట్ వ్యాలీ నేషనల్ పార్క్‌లోకి ప్రవేశించి తిరిగి తమిళనాడు వైపు ప్రవహిస్తుంది. భవానీ అనేది 217-కిలోమీటర్ల (135 మైళ్ళు) పొడవైన నది, ఇది నైరుతి రుతుపవనాల ద్వారా ఎక్కువగా ప్రవహిస్తుంది, ఈశాన్య రుతుపవనాల ద్వారా భర్తీ చేయబడుతుంది. దీని పరీవాహక ప్రాంతం 0.62 మిలియన్ హెక్టార్ల (2,400 చదరపు మైళ్ళు) విస్తీర్ణంలో తమిళనాడు (87%), కేరళ (9%), కర్ణాటక (4%)లలో విస్తరించి ఉంది. ప్రధాన నదీ ప్రవాహాలు కోయంబత్తూర్ జిల్లా, ఈరోడ్ జిల్లా గుండా ప్రవహిస్తుంది. తమిళనాడులో నదీ జలాల్లో 90 శాతం వ్యవసాయానికి సాగునీటి కోసం వినియోగిస్తారు.
ఈ నది కావేరిలో భవాని సమీపంలో కూడుతురై పవిత్ర స్థలంలో కలుస్తుంది.
ఉపనదులు
పశ్చిమ, తూర్పు వరగర్ నదులతో సహా పన్నెండు పెద్ద వాగులు దక్షిణ నీలగిరి వాలులను ప్రవహిస్తూ భవానీలో కలుస్తాయి. ముక్కాలి వద్ద, భవానీ ఈశాన్యం వైపు ఆకస్మికంగా 120-డిగ్రీల మలుపు తీసుకుంటుంది, అట్టప్పాడి పీఠభూమి గుండా మరో 25 కిలోమీటర్లు (16 మైళ్ళు) ప్రవహిస్తుంది. ఇది ఉత్తరం నుండి వచ్చే కుందా నది ద్వారా బలపడుతుంది. సిరువాణి నది, శాశ్వత ప్రవాహం, దక్షిణ, ఆగ్నేయం నుండి ప్రవహించే కొడుంగరపల్లం నది వరుసగా కేరళ - తమిళనాడు సరిహద్దులో భవానీలో కలుస్తాయి. నది తరువాత నీలగిరి స్థావరం వెంట తూర్పున ప్రవహిస్తుంది, మెట్టుపాళయం వద్ద ఉన్న బాత్ర కాళియమ్మన్ ఆలయానికి సమీపంలో ఉన్న మైదానంలోకి ప్రవేశిస్తుంది. కూనూర్ నది వాయువ్యం నుండి వస్తుంది.
దాదాపు 30 కిలోమీటర్లు (19 మైళ్ళు) దిగువన, మోయార్ నది, ముదుమలై నేషనల్ పార్క్‌లో ఉద్భవించే ఒక ప్రధాన ఉపనది, వాయువ్యం నుండి ప్రవహిస్తుంది. ఇక్కడ ఇది నీలగిరి ఉత్తర వాలులు, బిలగిరి కొండల దక్షిణ వాలుల మధ్య లోయను ప్రవహిస్తుంది. మోయార్ తరువాత ఇది దిగువ భవానీ డ్యామ్ ద్వారా నిరోధించబడింది, ఈరోడ్ జిల్లాలోని సత్యమంగళం సమీపంలో దిగువ భవానీ ప్రాజెక్ట్ కెనాల్‌ను అందిస్తుంది. ఈ నది ఈరోడ్ జిల్లా గుండా తూర్పున 160 కిలోమీటర్లు (99 మైళ్ళు) కొనసాగుతుంది, వ్యవసాయ అవసరాల కోసం నిర్మించిన అరక్కన్‌కోట్టై, తాడపల్లి కాలువలను ఫీడ్ చేసే గోబిచెట్టిపాళయం సమీపంలోని కొడివేరి ఆనకట్టను దాటుతుంది. నదికి అడ్డంగా ఒక చిన్న బ్యారేజీని కళింగరాయుడు 1283 సిఈలో 90 కిలోమీటర్ల (56 మైళ్ళు) కళింగరాయ నీటిపారుదల కాలువకు అందించడానికి నిర్మించాడు.
ఆనకట్టలు
భవానీసాగర్ డామ్
భవానీసాగర్ ఆనకట్ట భారతదేశంలోని తమిళనాడులోని ఈరోడ్ జిల్లాలో భవానీ నదిపై ఉంది. ఈ ఆనకట్ట ప్రపంచంలోని అతిపెద్ద మట్టి ఆనకట్టలలో ఒకటి. ఆనకట్ట సత్యమంగళానికి పశ్చిమాన 16 కిమీ (9.9 మైళ్ళు), గోబిచెట్టిపాళయం నుండి 35 కిమీ (22 మైళ్ళు) దూరంలో ఉంది. దిగువ భవానీ ప్రాజెక్ట్ 1948లో స్వాతంత్ర్యం పొందిన తర్వాత భారతదేశంలో ప్రారంభించబడిన మొదటి అతిపెద్ద నీటిపారుదల ప్రాజెక్ట్. ఇది 1955 నాటికి పూర్తి చేయబడింది, 1956లో ఉపయోగం కోసం తెరవబడింది. ₹ 210 మిలియన్ (యుఎస్$2.6 ) వ్యయంతో నిర్మించబడింది.
ఆనకట్ట 8 కిమీ (5.0 మైళ్ళు) పొడవు, 40 మీ (130 అడుగులు) ఎత్తు. పూర్తి రిజర్వాయర్ స్థాయి 120 ఫీట్ (37 మీ), ఆనకట్ట 32.8 × 10 9 క్యూ  ఫీట్(930 × 10 6  మీ 3 ) సామర్థ్యం కలిగి ఉంది. ఆనకట్ట రెండు జల విద్యుత్ కేంద్రాలను కలిగి ఉంది, ఒకటి తూర్పు ఒడ్డు కాలువపై, మరొకటి భవానీ నదిపై ఉంది. మొత్తం 32 మెగావాట్ల (43,000 హెచ్‌పి) సామర్థ్యం కోసం ఒక్కొక్కటి 16 మెగావాట్ల (21,000 హెచ్‌పి) సామర్థ్యాన్ని కలిగి ఉంది.
కొడివేరి డామ్
కొడివేరి ఆనకట్ట పశ్చిమ తమిళనాడులోని గోబిచెట్టిపాళయం సమీపంలో భవానీ నదిపై ఉంది. ఆనకట్ట గోబిచెట్టిపాళయం నుండి సత్యమంగళం వైపు 15 కిమీ (9.3 మైళ్ళు) రాష్ట్ర రహదారి 15 వెంట ఉంది. దీనిని 1125 సిఈ లో కొంగళ్వాన్ నిర్మించాడు .
భాద్రపద బహుళ దశమి
మరణాలు
2007
బయటి లింకులు
వర్గం:భాద్రపదమాసము
తిరువారూర్ వైద్యనాథన్
తిరువారూర్ వైద్యనాథన్ (திருவாரூர் வைத்தியநாதன்) ఒక భారతీయ మృదంగ వాద్య కళాకారుడు.
విశేషాలు
ఇతడు 1963, మే 11న తమిళనాడు రాష్ట్రం తిరువారూర్ పట్టణంలో ఒక మృదంగ కళాకారుల కుటుంబంలో జన్మించాడు. ఇతడు తన తాత తిరువారూర్ కుంజు అయ్యర్, బాబాయి తిరువారూర్ నాగరాజన్‌ల వద్ద మృదంగం నేర్చుకున్నాడు. తరువాత ఈ విద్యలో మెలకువలను కారైకుడి మణి వద్ద అభ్యసించాడు.
ఇతడు శ్రీలంక, యు.ఎ.ఇ., ఖతర్, సౌదీ అరేబియా, ఒమన్, సింగపూర్, మలేసియా, బ్రిటన్, అమెరికా వంటి 20కు పైగా దేశాలను సందర్శించి సంగీత కచేరీలలో పాల్గొన్నాడు.
ఇతడు ప్రక్కవాద్యంగా మృదంగ వాద్య సహకారం అందించిన అగ్రశ్రేణి కర్ణాటక సంగీత విద్వాంసులలో మంగళంపల్లి బాలమురళీకృష్ణ, మహారాజపురం సంతానం, కె.వి.నారాయణస్వామి, డి.కె.పట్టమ్మాళ్, ఎం.ఎల్.వసంతకుమారి, టి.ఎన్.కృష్ణన్, ఉప్పలపు శ్రీనివాస్, టి.వి.శంకరనారాయణన్, కె. జె. ఏసుదాసు, ఎన్.రవికిరణ్, సుధా రఘునాథన్, అరుణా సాయిరాం మొదలైన వారున్నారు.
మూలాలు
వర్గం:మృదంగ వాద్య కళాకారులు వర్గం:సంగీత నాటక అకాడమీ అవార్డు గ్రహీతలు వర్గం:కళైమామణి పురస్కార గ్రహీతలు
భాద్రపద బహుళ ఏకాదశి
బాధ్రపద బహుళ ఏకాదశి అనగా బాధ్రపదమాసములో కృష్ణ పక్షము నందు ఏకాదశి తిథి కలిగిన రోజు.
జననాలు
2007
బయటి లింకులు
వర్గం:భాద్రపదమాసము
మెకానిజం
మెకానిజమ్ (Mechanism) అనగా ఉత్పాదక (అవుట్పుట్) బలములు, చలనము కావలసిన సెట్ లోకి ఇత్పాదక (ఇన్పుట్) బలములు, చలనము బదలాయించుటకు రూపొందించబడిన పరికరం. మెకానిజమ్స్ సాధారణంగా గేర్లు, గేర్ ట్రైన్స్, బెల్ట్, చైన్ డ్రైవ్స్, కామ్, అనుచర యంత్రాంగము వంటి కదిలే భాగాలను, అలాగే బ్రేకులు, క్లచ్ ల వంటి ఘర్షణ పరికరాల లింకేజీలను, ఫ్రేమ్, ఫాస్ట్నెర్స్, బేరింగులు, స్ప్రింగులు, కందెనలు, ముద్రల వంటి నిర్మాణ భాగాలను, అలాగే బద్దలు, పిన్నులు, తాళంచెవుల వంటి వివిధ ప్రత్యేక యంత్ర భాగాలను కలిగి ఉంటాయి.
మూలాలు
వర్గం:మెకానిజమ్
విజయ్ ప్రకాష్
విజయ్ ప్రకాష్ దక్షిణ భారతదేశానికి చెందిన గాయకుడు, సంగీత దర్శకుడు. ఈయన కర్ణాటక రాష్ట్రంలోని మైసూరుకు చెందిన వాడు. కన్నడ, తమిళ, తెలుగు, మలయాళ, మరాఠీ, హిందీ సినిమాల్లో పాటలు పాడాడు. ప్రఖ్యాత తబలా విద్వాంసుడు జాకీర్ హుస్సేన్ తో కలిసి ప్రదర్శనలు ఇచ్చాడు.
2008 లో బెస్ట్ ఒరిజినల్ సాంగ్ గా ఆస్కార్ బహుమతి సాధించిన జయహో పాట పాడిన నలుగురిలో విజయ్ ప్రకాష్ ఒకడు. ఈ పాట మధ్య మధ్యలో తారా స్థాయిలో వినిపించే జయహో అనే గొంతు ఈయనదే.
వ్యక్తిగత జీవితం
విజయ్ ప్రకాష్ కర్ణాటకలోని మైసూరు లో కర్ణాటక సంగీత విద్వాంసులైన లోపాముద్ర, ఎల్. రామశేష దంపతులకు జన్మించాడు. చిన్నతనం నుంచి కర్ణాటక సంగీతం అభ్యాసం చేశాడు. శ్రీ జయచామరాజేంద్ర కాలేజ్ ఆఫ్ ఇంజనీరింగ్ నుంచి ఇంజనీరింగ్ పూర్తి చేశాడు.
మూలాలు
వర్గం:తెలుగు సినిమా గాయకులు వర్గం:కన్నడ నేపథ్య గాయకులు
చారుసీతా చక్రవర్తి
చారుసీతా చక్రవర్తి (ఆంగ్లం: Charusita Chakravarty) భారత రసాయన శాస్త్రవేత్త. ఈమె నీరూపై చాలా పనిచేశారు. ద్రవాలపై ఈమె చేసిన పరిశోధనలు ప్రపంచవ్యాప్తంగా ఎంతో గుర్తింపు పొందాయి.
విద్యాబ్యాసం
Ph.D. కేంబ్రిడ్జ్ (ప్రొఫెసర్ DC Clary, FRS), విశ్వవిద్యాలయం. డాక్టోరల్ విద్యార్థి (ప్రొఫెసర్ హరియా Metiu), శాంటా బార్బరా, కేంబ్రిడ్జ్ విశ్వవిద్యాలయం యూనివర్శిటీ ఆఫ్ కాలిఫోర్నియా పోస్ట్.
కెరీర్, పరిశోధన
డాక్టర్ చక్రవర్తి ద్రవాల లక్షణాల యొక్క శాస్త్రీయ అవగాహన కొరకై క్వాంటం, కంప్యూటర్ అనుకరణ పద్ధతుల అభివృద్ధి, అప్లికేషన్ పై పనిచేస్తుంది. అలాగే ద్రవాల అణు స్థాయిలో దశ పరివర్తనాలు, స్వీయ అసెంబ్లీ ప్రక్రియతో కూడిన పునర్వ్యవస్థీకరణలపై పనిచేస్తుంది. . గత కొన్ని సంవత్సరాలుగా ఈమె చేసే పని ద్రవాల ఆర్ద్రీకరణ నుండి నీటి క్రమరహిత లక్షణాల అర్థంచేయటంపై కేంద్రీకృతమై ఉంది.
అవార్డులు - గౌరవాలు
సెంటర్ ఫర్ కంప్యుటేషనల్ మెటీరియల్ సైన్స్, JNCASR, బెంగుళూర్ లో అనుభంద సభ్యులు
యితర లింకులు
వర్గం:భారతీయ రసాయన శాస్త్రవేత్తలు వర్గం:భారతీయ మహిళా శాస్త్రవేత్తలు వర్గం:మహిళా శాస్త్రవేత్తలు వర్గం:శాంతిస్వరూప్ భట్నాగర్ అవార్డు గ్రహీతలు వర్గం:1964 జననాలు వర్గం:జీవిస్తున్న ప్రజలు
పెద గొల్లపాలెం
పెద గొల్లపాలెం బాపట్ల జిల్లా, కర్లపాలెం మండలానికి చెందినమరెవెన్యూయేతర గ్రామం
వర్గం:కర్లపాలెం మండలం లోని రెవిన్యూయేతర గ్రామాలు
భాద్రపద బహుళ చతుర్దశి
బాధ్రపద బహుళ చతుర్దశి అనగా బాధ్రపదమాసములో కృష్ణ పక్షము నందు చతుర్దశి తిథి కలిగిన రోజు.
జననాలు
2007
మరణాలు
2007
బయటి లింకులు
వర్గం:భాద్రపదమాసము
విమ్మీ భట్
విమ్మీ భట్ భారతీయ టివి, సినిమా నటి. భరతనాట్య నృత్యకారిణి. కలర్స్ గుజరాతీ ఛానల్ లో ప్రసారమైన గుజరాతీ సిట్‌కామ్ ఆ ఫ్యామిలీ కామెడీ చే ద్వారా ప్రసిద్ధి చెందింది.
జననం
విమ్మీ భట్ జనవరి 3న జన్మించింది.
వృత్తిరంగం
విమ్మీ 2002లో ఫెమినా మిస్ ఇండియా అందాల పోటీలో సెమీ ఫైనలిస్ట్ గా నిలిచింది. 2006లో స్టార్ ప్లస్‌లో ప్రసారమైన ధర్తి క వీర్ యోధ పృథ్వీరాజ్ చౌహాన్ అనే టీవీ సిరీస్‌లో 'జ్వాల' పాత్ర ద్వారా టెలివిజన్‌ రంగంలోకి ప్రవేశించింది. టీమ్ పోస్ట్‌మాస్టర్‌లచే "స్పీచ్‌లెస్" విజయంతో 2016లో హార్దిక్ అభినందన్‌ అనే గుజరాతీ సినిమాతో సినిమారంగంలోకి అడుగుపెట్టింది. 2018లో బ్లింక్ అనే షార్ట్ ఫిల్మ్ లో నటించింది. " ఫిలిప్ కె. డిక్ సైన్స్ ఫిక్షన్ ఫిల్మ్ ఫెస్టివల్ (2019)లో "ఉత్తమ అంతర్జాతీయ షార్ట్ ఫిల్మ్" & "ఉత్తమ సైన్స్ ఫిక్షన్ షార్ట్"కి నామినేట్ చేయబడింది.
విమ్మీ భబ్ నటించిన ఆశా, బేటి గుజరాతి సినిమాలు 2021 విడుదలయ్యాయి.
సినిమాలు, టీవీ సిరీస్‌లతోపాటు చేవ్రొలెట్ (2013), ఇండియన్ టీ బ్రాండ్స్ & షాపర్స్ స్టాప్ కోసం ప్రింట్ యాడ్ క్యాంపెయిన్‌లలో, న్యూ ఉమెన్ (మ్యాగజైన్) కోసం వార్త కథనాలతోపాటుగా వీడియో ప్రకటన ప్రచారాలలో నటించింది.
బయటి లింకులు
వర్గం:భారతీయ సినిమా నటీమణులు వర్గం:జీవిస్తున్న ప్రజలు వర్గం:హిందీ సినిమా నటీమణులు వర్గం:గుజరాతీ సినిమా నటీమణులు
పి.సి.నరసింహారెడ్డి
'''పి. సి. నరసింహా రెడ్డి''' తెలుగు అకాడమీలో జిల్లావారీ మాండలిక పద సంకలనాల కోసం కృషి చేశారు. వెంకటేశ్వర విశ్వవిద్యాలయంలో లింగ్విస్టిక్స్ లెక్చరర్‌గా చేరి అక్కడే డీన్‌గా ఉద్యోగవిరమణ చేశారు. యుజిసి కోసం 'ద్విభాషా వ్యవహారం - భాషా సామాజిక పరిశీలన' అనే అంశంపై ఒక ప్రాజెక్టు చేశారు. ఆయన చిత్రకారుడు కూడా.సుమారు 40 వేల బొమ్మలు గీశారు. జన్మ స్థలం మహబూబ్‌నగర్‌ జిల్లా, గద్వాల తాలూకా గట్టు మండలంలోని 'పెంచుకలపాడు 'గ్రామం. ఆ ఊళ్లో రెండు పెద్ద బండరాళ్లు పెనవేసుకున్నట్టు ఉంటాయి. పెనవేసుకున్న 'కల్' (కన్నడంలో రాయి) కాబట్టి కాలక్రమంలో అది 'పెంచుకలపాడు'గా మారిందనేది కథనం. బసవమ్మ, నర్సిరెడ్డిలు అమ్మానాన్నలు. భార్య భారతీదేవి. నాన్న పోలీస్‌పటేల్‌. 'కానిగసాలెలో ప్రాథమిక విద్య.గద్వాలలో 5వ తరగతి. క్లాస్‌మేట్ డి.కె.సమరసింహారెడ్డి. హైదరాబాద్‌ నిజాం కాలేజీ. తెలుగు భాషా శాస్త్రంలో ఎం.ఏ. ఉస్మానియాలో చేశారు. పోరంకి దక్షిణామూర్తి, ఓలేటి సుబ్బారావుగార్లు తోటి విద్యార్థులు. చిన్నతనం నుండి ఏ చిత్తు పేపరు కన్పించినా ఏదో ఒక బొమ్మ గీయడం అలవాటు. బంగోరె బ్రౌన్‌పైన చేసిన ప్రాజెక్టులన్నిటికీ బొమ్మల్ని వేశారు. చలసాని ప్రసాదరావుగారు 'హిందూ కళ- వికాస దశ' అనే వ్యాసం ఈయనతో రాయించారు. చిత్తూరు జిల్లా నగరి ప్రాంతం తెలుగు, తమిళం భాషల ప్రభావంతో ఉంటుంది. అక్కడి దళితులు కేవలం తమిళమే మాట్లాడాలనే రూలుందట. ఒక రెడ్డి కులస్థుడి ముందు ఒక దళితుడు తెలుగులో మాట్లాడటం నేరమైందట. అతన్ని చెట్టుకు కట్టేసి కొరడా దెబ్బల శిక్ష విధించారట. యు.జి.సి.లో ప్రాజెక్టు కోసం ఇదే తరహాలో మిగతా రాష్ట్ర సరిహద్దుల్లో తెలుగు - ఒరియా, తెలుగు - మరాఠి, తెలుగు - కన్నడం లపై పరిశోధన జరిపారు. దాదాపు 50, 60 వేల వాడుక పదాల్ని సేకరించారు.
మూలాలు
https://web.archive.org/web/20090922191428/http://www.andhrajyothy.com/sunday/sundayshow.asp?qry=2009%2F13-9%2Fmemories
వర్గం:జోగులాంబ గద్వాల జిల్లా ఉపాధ్యాయులు వర్గం:జోగులాంబ గద్వాల జిల్లా చిత్రకారులు
పెండ్యాల వెంకట కృష్ణారావు
పెండ్యాల వెంకట కృష్ణారావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన కొవ్వూరు నియోజకవర్గం నుండి ఐదుసార్లు ఎమ్మెల్యేగా గెలిచాడు.
రాజకీయ జీవితం
!సంవత్సరం !పేరు !పార్టీ !ప్రత్యర్థి పేరు !పార్టీ
మూలాలు
వర్గం:తెలుగుదేశం పార్టీ రాజకీయ నాయకులు వర్గం:ఆంధ్రప్రదేశ్ శాసన సభ్యులు (1983) వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (2004)
బాలాకోట్ యుద్ధం
బాలాకోట్ యుద్ధం 1831 మే 6 న మన్సెహ్రా జిల్లాలోని బాలాకోట్‌లో మహారాజా రంజిత్ సింగ్ కు, సయ్యద్ అహ్మద్ బరేల్వీల మధ్య జరిగింది. బరేల్వీ సిక్కులకు వ్యతిరేకంగా జిహాద్ ప్రకటించి బాలాకోట్‌లో శిబిరాన్ని ఏర్పాటు చేశాడు. షా ఇస్మాయిల్ దేహెల్వీ, అతని గిరిజనులతో కలిసి బరేల్వీ, తెల్లవారుజామున సిక్కులపై దాడి చేశాడు. రోజంతా యుద్ధం కొనసాగింది. సిక్కు సైనికులు చివరికి సయ్యద్ అహ్మద్ బరేల్వీని పట్టుకుని శిరచ్ఛేదం చేశారు. వందలాది మంది అతని అనుచరులను చంపేసారు.
యుద్ధం
1831 మే 6 న, సయ్యద్ అహ్మద్ బరేల్వీకి చెందిన ముజాహిదీన్ దళాలు మన్‌సేహ్రా పర్వత లోయలోని బాలాకోట్ వద్ద అంతిమ యుద్ధానికి సిద్ధమయ్యాయి. సిక్కు దళాలు మెటికోట్ కొండ నుండి బాలాకోట్ వద్దకు చేరుకోవడం ప్రారంభించాయి. సయ్యద్ అహ్మద్, చాలా మంది ముజాహిదీన్ దళాలు మస్జిద్-ఎ-బాలా, ఆ చుట్టుపక్కల ఉన్నాయి. ముజాహిదీన్ దళం సత్బాన్ జలపాతం వెంబడి చాలా దూరంలో ఉంది. సయ్యద్ అహ్మద్ అకస్మాత్తుగా మస్జిద్-ఎ-బాలా నుండి సిక్కులపై దాడి వెడలి, మస్జిద్-ఇ-యారిన్ చేరుకున్నాడు. ఆపై అతను ముజాహిదీన్ దళాలతో కలిసి మేటికోట్ కొండ పాదాల వైపు కవాతు చేశాడు. మెటికోట్ హిల్‌లోని టిల్లర్‌లోని ప్రతి అంగుళాన్ని సిక్కు దళాలు ఆక్రమించాయి. సయ్యద్ అహ్మద్ ముజాహిదీన్ దళాలలో ముందు నడిచాడు. అకస్మాత్తుగా అతన్ని, మెటికోట్ కొండపైన చంపేసారు. సిక్కు సైనికులు అతని తలను నరికేసారు.
సయ్యద్ అహ్మద్ హతుడయ్యాడని ముజాహిదీన్లు గ్రహించలేదు. వాళ్ళు అతనిని వెతకడానికి వెళ్ళారు. ఈలోగా ముజాహిదీన్‌లకు చెందిన చిన్నచిన్న సమూహాలు వేర్వేరు ప్రదేశాలలో పోరాడుతూ మరణించారు. ఈ యుద్ధం కనీసం రెండు గంటల పాటు కొనసాగింది. సయ్యద్ అహ్మద్‌ను కొండపైకి తీసుకెళ్లారని, వారందరినీ కొండపైకి రమ్మని చెప్పారనీ ముజాహిదీన్లు గట్టిగా అరవడం ప్రారంభించారు. దాంతో, వాళ్ళు ఉత్తరాన ఉన్న కొండల వైపు వెళ్లారు. కొండల పైకి చేరుకున్నాక గానీ, తాము ముట్టడిలో ఉన్నామని వాళ్ళు గ్రహించలేక పోయారు. వాళ్ళు తప్పించుకోవడానికి ప్రయత్నించారు కానీ కొండలకు అన్ని వైపుల నుండి వచ్చిన సిక్కు సైనికులు వాళ్ళను చుట్టుముట్టి ఊచకోత కోసారు. ఆ విధంగా, ఆ ఘోరమైన యుద్ధం ముగిసింది.
సయ్యద్ అహ్మద్, దళంలో ముందు భాగాన ఉన్నాడనీ, సిక్కు సైనికుల సమూహంలోకి చొరబడ్డాడనీ మరొక పుకారు వచ్చింది. అతని చుట్టూ ఉన్న కొండ శిఖరాల కారణంగా అతను, అనుచరులకు కనబడలేదు. ఆ విధంగా అతను హతుడయ్యాక కూడా అతని మృతదేహం ముజాహిదీన్లకు దొరకలేదు. ఈ కారణంగా, చాలా కాలం తర్వాత కూడా, సయ్యద్ అహ్మద్ చనిపోయాడని ముజాహిదీన్‌లు నమ్మలేకపోయారు. ఈ యుద్ధంలో షా ఇస్మాయిల్ దేహ్లెవీ కూడా సిక్కు సైనికుల చేతిలో హతమయ్యాడు.
ఆ విధంగా, ఈ యుద్ధంలో సిక్కులు విజయం సాధించి, బాలాకోట్‌ను తమ సామ్రాజ్యంలో కలుపుకున్నారు. సిక్కు సామ్రాజ్యం పశ్చిమాన బాలాకోట్‌తో సహా, మన్‌సేహ్రా జిల్లా అంతటినీ కలుపుకుని ఆఫ్ఘన్ భూభాగంలోకి లోతుగా విస్తరించింది. ఈ ప్రధాన విజయం తర్వాత సిక్కులు, ఆఫ్ఘన్‌ల నుండి పెషావర్‌ను స్వాధీనం చేసుకునేందుకు తలపెట్టారు.
మూలాలు
వర్గం:Coordinates on Wikidata వర్గం:సిక్కుల చరిత్ర
నిశ్చల్ నారాయణ్
నిశ్చల్ నారాయణ్ హైదరాబాద్ కి చెందిన గణిత మేధావి. ఇటీవల 132 అంకెలను ఏకబిగిన చెప్పి అందరినీ ఆశ్చర్య పరిచాడు పదమూడేళ్ల కుర్రాడు. నిమిషం వ్యవధిలో తెరపై చూసిన 132 అంకెలను గుర్తుపెట్టుకొని మళ్లీ యథావిధిగా చెప్పడమే రికార్డు లక్ష్యం. అయితే నిశ్చల్ తన అపారమైన జ్ఞాపక శక్తితో వాటిని అవలీలగా చెప్పి అందర్నీ ఆశ్చర్యచకితుల్ని చేశాడు. 2006లో 225 వస్తువులను గుర్తుపెట్టుకొని 'మోస్ట్ ర్యాండమ్ అబ్జెక్ట్ మెమొరీ' విభాగంలో నిశ్చల్ తొలిసారి గిన్నిస్ రికార్డు కెక్కాడు. రెండోసారి నిశ్చల్ ఇచ్చిన ఈ అరుదైన ప్రదర్శనను గిన్నిస్ బుక్ ఆఫ్ వరల్డ్ రికార్డు పరిశీలనకు పంపుతున్నట్లు రాష్ట్ర ప్రభుత్వం ప్రకటించింది. నిశ్చల్ తెలుగుబిడ్డ కావటం గర్వకారణమని సీఎం రోశయ్య పేర్కొన్నారు. అతడి ఆసక్తిని గమనించి ప్రోత్సహించిన తల్లిదండ్రులు నాగేశ్వరరావు, పద్మావతి, శిక్షణనిచ్చిన స్క్వాడ్రన్ లీడర్ జయసింహను అభినందించారు.
మూలాలు
వర్గం:గిన్నిస్ బుక్‌లో స్థానం పొందిన భారతీయులు వర్గం:గణితావధానులు వర్గం:హైదరాబాదు జిల్లా అవధానులు
తిమ్మారెడ్డిపాలెం
తిమ్మారెడ్డిపాలెం బాపట్ల జిల్లా, కర్లపాలెం మండలం లోని రెవెన్యూయేతర గ్రామం
వర్గం:కర్లపాలెం మండలం లోని రెవిన్యూయేతర గ్రామాలు
అనుమోలు రామకృష్ణ
thumb|అనుమోలు రామకృష్ణ అనుమోలు రామకృష్ణ (1939–2013) ప్రముఖ సివిల్ ఇంజినీరు. నిర్మాణ రంగంలో విశేషమైన కృషి చేసారు. ప్రముఖ నిర్మాణ సంస్థ అయిన L&T కంపెనీలో డిప్యూటి మేనేజింగ్ డైరెక్టర్ గా పనిచేసారు. వీరికి మరణాంతరం శాస్త్ర సాంకేతిక రంగాలలో వీరు చేసిన సేవలకుగాను భారత ప్రభుత్వం 1914లో పద్మవిభూషణ్ బిరుదు నిచ్చి గౌరవించింది.
నిర్మాణ రంగంలో కృషి
రామకృష్ణ గారు 1962 లో ప్రముఖ నిర్మాణ సంస్థ అయిన L&T కంపెనీలో సివిల్ ఇంజనీర్ గా ఉద్యోగ ప్రస్తావం చేసారు. ఆ కంపెనీలో అనేక కీలక బాధ్యతలు నిర్వహించి కంపెనీలో డిప్యూటి మేనేజింగ్ డైరెక్టర్ గా 2004లో పదవి విరమణ చేసారు. నిర్మాణంలో ఉపయోగించే సెంట్రింగ్ పద్దతులలో నూతన ఆవిష్కరణలు చేసి నిర్మాణాలు త్వరితగతిన పూర్తి చేసేలా తోడ్పడ్డారు. ప్రీ స్ట్రస్ టెక్నాలజీ లో అనేక అవిష్కరణలను ప్రవేశపెట్టారు.
మరణం
అనుమోలు రామకృష్ణ గారు 2013 ఆగస్టు 20 న 73 సంవత్సరాల వయస్సులో మరణించారు.
వీరికి మరణాంతరం శాస్త్ర సాంకేతిక రంగాలలో వీరు చేసిన సేవలకుగాను భారత ప్రభుత్వం 1914లో పద్మవిభూషణ్ బిరుదు నిచ్చి గౌరవించింది.
మూలాలు
Anumolu Ramakrishna, From English Wikipedia వర్గం:కృష్ణా జిల్లా వ్యక్తులు వర్గం:సాంకేతిక నిపుణులు వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు వర్గం:1939 జననాలు వర్గం:2013 మరణాలు
ఇబ్రహీం ఖలీల్
ఇబ్రహీం ఖలీల్, తెలంగాణకు చెందిన ఫస్ట్ క్లాస్ క్రికెటర్. హైదరాబాదు క్రికెట్ జట్టుకు వికెట్ కీపర్‌గా, యునైటెడ్ స్టేట్స్ జాతీయ క్రికెట్ జట్టు మాజీ కెప్టెన్‌గా ఆడాడు. కుడిచేతి వాటం కలిగిన ఖలీల్ 2002 లో ఫస్ట్ క్లాస్ క్రికెట్ లోకి వచ్చాడు. 2007లో జరిగిన ఇండియన్ క్రికెట్ లీగ్‌లో హైదరాబాద్ హీరోస్ తరపున ఆడాడు. 2009లో హైదరాబాదు క్రికెట్ జట్టు కొరకు ఆడటానికి ఆథరైజ్డ్ క్రికెట్‌కి తిరిగి వచ్చాడు. 2011లో అస్సాంతో జరిగిన రంజీ ట్రోఫీ మ్యాచ్‌లో, ఫస్ట్-క్లాస్ మ్యాచ్‌లో అత్యధిక వికెట్లు తీసిన ఆటగాడిగా వికెట్ కీపర్ రికార్డు సృష్టించాడు. ఈ మ్యాచ్‌లో మొత్తం 14 తీసుకున్నాడు.
జననం
ఇబ్రహీం 1982, అక్టోబరు 9న తెలంగాణలోని హైదరాబాదులో జన్మించాడు.
క్రీడారంగం
హైదరాబాదు యువ క్రికెట్ జట్టు తరపున అండర్ -16, అండర్ -19 స్థాయిలో ఆడిన ఇబ్రహీం 2002 నవంబరులో రంజీ ట్రోఫీ లో ముంబైతో జరిగిన మ్యాచ్‌తో ఫస్ట్ క్లాస్ క్రికెట్ లోకి ప్రవేశించాడు. మొదటి ఇన్నింగ్స్‌లో ఐదు క్యాచ్‌లు, రెండో ఇన్నింగ్స్‌లో మరో రెండు క్యాచ్‌లు, స్టంపింగ్‌లు తీసుకున్నాడు. 2005 చివరిలో ఆంధ్రా క్రికెట్ జట్టుతో జరిగిన మ్యాచ్‌లో 128 పరుగులతో నాటౌట్ గా నిలిచాడు. తన తదుపరి మ్యాచ్‌లో పంజాబ్‌ జట్టుతో రెండో ఇన్నింగ్స్‌లో 102 పరుగులతో మరో సెంచరీ సాధించాడు. నెల తరువాత, సర్వీసెస్‌తో జరిగిన మ్యాచ్‌లో తొమ్మిది క్యాచ్‌లు తీసుకున్నాడు.
ఇండియన్ క్రికెట్ లీగ్ ఉనికిలో ఉన్నంత వరకు జట్టులో స్థానం సంపాదించుకున్నాడు. ఇండియన్ క్రికెట్ లీగ్ 20s గ్రాండ్ ఛాంపియన్‌షిప్ 2007-08, ఇండియన్ క్రికెట్ లీగ్ 20s వరల్డ్ సిరీస్ 2007-08లలో గెలిచిన ఇండియన్ క్రికెట్ ఇండియా XI లో హైదరాబాద్ హీరోస్ జట్టులో ఉన్నాడు.
బిసిసిఐ, ఇండియన్ క్రికెట్ లీగ్ క్రీడాకారులు ఫస్ట్-క్లాస్ క్రికెట్‌కు తిరిగి రావడానికి అంగీకరించినప్పుడు, ఇబ్రహీం కూడా ఈ ఆఫర్‌కు ఒప్పుకొని 2009 నవంబరులో హైదరాబాద్‌కు తిరిగి వచ్చాడు. 2010 చివరిలో బ్యాటింగ్ లో తన అత్యుత్తమ విజయాన్ని సాధించాడు, జార్ఖండ్‌పై తొలి ఇన్నింగ్స్‌లో 141 పరుగులు చేశాడు, ఇందులో బావనకా సందీప్‌తో 175 పరుగుల భాగస్వామ్యాన్ని పంచుకున్నాడు. సంవత్సరం తరువాత, అస్సాంతో జరిగిన మ్యాచ్‌లో మొదటి ఇన్నింగ్స్‌లో నాలుగు క్యాచ్‌లు, మూడు స్టంపింగ్‌లతోపాటు రెండవ ఇన్నింగ్స్‌లో మరో ఏడు క్యాచ్‌లు తీసుకొనొ ఫస్ట్-క్లాస్ మ్యాచ్‌లో మొత్తం వికెట్ కీపర్ డిస్మిస్‌ల విభాగంలో కొత్త రికార్డును నెలకొల్పాడు. 1995-96 లోగాన్ కప్ ఫైనల్‌లో పదకొండు క్యాచ్‌లు, రెండు స్టంపింగ్‌లు తీసుకున్న వేన్ జేమ్స్ రికార్డు ను ఇబ్రహీం చేధించాడు.
2017 మార్చిలో జరిగిన 2017 ఐసిసి వరల్డ్ క్రికెట్ లీగ్ డివిజన్ మూడు టౌర్నమెంట్లలో యునైటెడ్ స్టేట్స్ జాతీయ క్రికెట్ జట్టుకు ప్రాతినిధ్యం వహించే అవకాశం ఉన్న ఎంపిక శిబిరానికి పిలవబడ్డాడు. ఇబ్రహీం చికాగో లో లీగ్ క్రికెట్ ఆడాడు, యునైటెడ్ స్టేట్స్ శాశ్వత నివాస హోదాను కలిగి ఉన్నాడు. 2017 సెప్టెంబరులో ఆటి కప్‌కు ముందు, యునైటెడ్ స్టేట్స్ జట్టు కెప్టెన్‌గా నియమించబడ్డాడు. 2018 జనవరిలో వెస్టిండీస్‌లో జరిగిన 2017–18 రీజినల్ సూపర్ 50 టోర్నమెంట్ కోసం యునైటెడ్ స్టేట్స్ జట్టు కెప్టెన్‌గా ఎంపికయ్యాడు.
2018 జూన్ 3న గ్లోబల్ టి 20 కెనడా టోర్నమెంట్ ప్రారంభ ఎడిషన్లో మాంట్రియల్ టైగర్స్ జట్టుకు ఆడటానికి ఎంపికయ్యాడు. 2018 ఆగస్టు నెలలో నార్త్ కరోలినాలోని మోరిస్‌విల్లేలో జరిగిన 2018-19 ఐసిసి వరల్డ్ ట్వంటీ 20 అమెరికా క్వాలిఫయర్ టౌర్నమెంట్ లో యునైటెడ్ స్టేట్స్ జట్టుకు కెప్టెన్‌గా ఎంపికయ్యాడు.
2018, అక్టోబరులో యునైటెడ్ స్టేట్స్ జట్టు కెప్టెన్ పదవి నుండి తొలగించబడగా, అతని స్థానంలో సౌరభ్ నేత్రవాల్కర్ నియమించబడ్డాడు.
మూలాలు
వర్గం:జీవిస్తున్న ప్రజలు వర్గం:1982 జననాలు వర్గం:హైదరాబాదు జిల్లా క్రీడాకారులు వర్గం:హైదరాబాదు జిల్లా వ్యక్తులు వర్గం:భారతీయ క్రికెట్ క్రీడాకారులు వర్గం:తెలంగాణ క్రికెట్ క్రీడాకారులు
2019 బాలాకోట్ వైమానిక దాడి
ఫిబ్రవరి 26 తెల్లవారుజామున భారత యుద్ధ విమానాలు నియంత్రణ రేఖను దాటి, పాక్ ఆక్రమిత కాశ్మీరులో ఖైబర్ పఖ్తున్ఖ్వా ప్రావిన్స్‌లోని బాలాకోట్ పట్టణానికి సమీపంలో బాంబులు వేసాయి. ఇదే 2019 బాలకోట్ వైమానిక దాడి.
ఫిబ్రవరి 26 ఉదయాన, పాకిస్తాన్ మిలిటరీ ఈ వైమానిక దాడి జరిగినట్లు ప్రకటించింది. భారత విమానాలు తమ పేలోడ్‌ను బాలకోట్ సమీపంలో జనావాసాలు లేని కొండ ప్రాంతంలో వేసినట్లు ఆ ప్రకటనలో చెప్పింది. ఆ తరువాత అదే రోజున, వైమానిక దాడిని ధ్రువీకరించిన భారతదేశం, ఇదొక ఉగ్రవాద శిక్షణా శిబిరం లక్ష్యంగా చేసిన ముందస్తు దాడి అని, ఇందులో పెద్ద సంఖ్యలో ఉగ్రవాదులు మరణించారనీ పేర్కొంది. మరుసటి రోజు, ఫిబ్రవరి 27 న పాకిస్తాన్, భారత్‌పై వైమానిక దాడి చేసి ప్రతీకారం తీర్చుకుంది, ఇందులో ఒక భారత యుద్ధ విమానాన్ని కూల్చివేసింది. దాని పైలట్‌, అభినందన్ వర్థమాన్ను పాకిస్తాన్ బందీగా పట్టుకుంది. మార్చి 1 న అతన్ని విడిచిపెట్టింది.
అట్లాంటిక్ కౌన్సిల్ కు చెందిన డిజిటల్ ఫోరెన్సిక్స్ లాబొరేటరీ, శాన్ ఫ్రాన్సిస్కో ఆధారిత ప్లానెట్ ల్యాబ్స్, యూరోపియన్ స్పేస్ ఇమేజింగ్, ఆస్ట్రేలియన్ స్ట్రాటజిక్ పాలసీ ఇన్స్టిట్యూట్ మొదలైనవారు ఓపెన్ సోర్స్ ఉపగ్రహ చిత్రాల విశ్లేషణలు చేసి, బాలకోట్ పరిసరాల్లోని జాబా కొండపై గల స్థలంలో ప్రముఖమైన లక్ష్యాలను భారత్ కొట్టలేదని చెప్పాయి.
2019 ఏప్రిల్ 10 న, దాడులు జరిగిన 47 రోజుల తరువాత, పాకిస్తాన్ ప్రభుత్వపు పటిష్ఠమైన నిఘాలో కొందరు అంతర్జాతీయ పాత్రికేయులు జరిపిన యాత్రలో జాబా కొండపై నిలిచి ఉన్న పెద్ద భవనం కనిపించింది.
1971 నాటి భారత-పాకిస్తాన్ యుద్ధం తరువాత, వైమానిక దాడులు జరగడం, ఇరు దేశాల యుద్ధ విమానాలు నియంత్రణ రేఖను దాటడం ఇదే మొదటిసారి. ఈ కాలంలో ఇరుదేశాలూ అణు శక్తులుగా మారాయి.
నేపథ్యం
2016లో హిజ్బుల్ ముజాహిదీన్ కమాండర్ బుర్హాన్ వనీ ఎన్‌కౌంటర్‌లో హతమైనప్పుడు కాశ్మీరు కల్లోలంలో కొత్త హింసాత్మక తరంగం కనిపించింది. 2018లో, హింసలో 500 మందికి పైగా (పౌరులు, సైనికులు, తీవ్రవాదులూ అందరూ) మరణించారు. 2019 ఫిబ్రవరి 14 న, జమ్మూ శ్రీనగర్ జాతీయ రహదారిపై భద్రతా సిబ్బందిని తీసుకువెళుతున్న వాహనాల కాన్వాయ్‌పై జమ్మూ కాశ్మీర్‌లోని పుల్వామా జిల్లాలోని లెత్‌పోరా వద్ద ఉగ్రవాదులు ఆత్మాహుతి దాడి చేసారు. ఈ దాడిలో 46 మంది సెంట్రల్ రిజర్వ్ పోలీస్ ఫోర్స్ సిబ్బంది మరణించారు. దాడికి పాల్పడిన వ్యక్తి కాశ్మీర్‌కు చెందినవాడు. ఈ దాడిని తామే చేసామని పాకిస్థాన్‌కు చెందిన ఇస్లామిక్ ఉగ్రవాద సంస్థ జైషే మహ్మద్ ప్రకటించింది. పాకిస్థాన్ ఈ దాడిని ఖండించింది. దానితో తమకు సంబంధం లేదని తెలిపింది.
2019 భారత సార్వత్రిక ఎన్నికలకు ముందు బాలాకోట్ వైమానిక దాడి జరిగింది. ఫిబ్రవరి 19 న పాకిస్తాన్ ప్రధాని, రాబోయే ఎన్నికల కోసం పాకిస్తాన్‌పై దాడి చేయాలని భారత ప్రభుత్వ కోరిక అని ఆపాదించాడు. భారత ప్రభుత్వం ఆ ఆరోపణలను తోసిపుచ్చింది.
సంఘటన
2019 ఫిబ్రవరి 26 న, పాకిస్తాన్ తన గగనతలంలోకి భారత విమానాలు చొరబడినట్లు ప్రకటించింది. కానీ తాము భారత విమానాలను అడ్డగించామని, దాంతో వారు వెనక్కి తగ్గారనీ, వాళ్ళు తమ బాంబులను బహిరంగ ప్రదేశాల్లో వదిలేసారనీ, వాటి ఇంధనాన్ని పారబోసారనీ నొక్కి చెప్పింది. విలేకరుల సమావేశంలో, పాకిస్తాన్ ఇంటర్-సర్వీసెస్ పబ్లిక్ రిలేషన్స్ (ISPR) డైరెక్టర్ జనరలైన మేజర్ జనరల్ ఆసిఫ్ గఫూర్, ఫిబ్రవరి 26 తెల్లవారుజామున మూడు IAF బృందాలు వివిధ రంగాల నుండి పాకిస్తాన్ సరిహద్దును సమీపిస్తున్నట్లు గుర్తించామని చెప్పాడు. వీటిలో రెండు బృందాలను పాకిస్థానీ గస్తీ విమానాలు ఎదుర్కోవడంతో అవి సరిహద్దు దాటలేదని, మూడవ బృందం మాత్రం ముజఫరాబాద్ సమీపంలోని కీరన్ లోయ మీదుగా నియంత్రణ రేఖను దాటగా మూడు నిమిషాల లోపే పాకిస్థానీ వైమానిక దళం (PAF) విమానాలు అడ్డుకున్నాయనీ ఆయన తెలిపాడు. పాక్ రక్షణ మంత్రి పర్వేజ్ ఖట్టక్, ఆ సమయంలో పాక్ వైమానిక దళం ప్రతీకారం తీర్చుకోలేదని, ఎందుకంటే "నష్టం ఏ మేరకు జరిగిందో అంచనా వేయలేకపోయాం" అనీ పేర్కొన్నాడు.
1971లో జరిగిన ఇండో-పాకిస్తాన్ యుద్ధం తర్వాత యుద్ధవిమానాలు నియంత్రణ రేఖ దాటి వైమానిక దాడి చేయడం ఇదే తొలిసారి.
ఈ ఆపరేషన్‌లో పన్నెండు మిరాజ్ 2000 జెట్‌లు పాల్గొన్నట్లు అధికారిక వర్గాలు ధ్రువీకరించినట్లు భారత మీడియా పేర్కొంది. మిరాజ్ 2000లు స్పైస్ 2000 & పొపాయ్ ప్రెసిషన్-గైడెడ్ మందుగుండు సామగ్రిని మోసుకెళ్ళాయనీ, వాటికి నాలుగు సుఖోయ్ సు-30MKI, నేత్ర, ఫాల్కన్ ఎయిర్‌బోర్న్ ముందస్తు హెచ్చరిక-నియంత్రణ విమానాలు, ఒక IAI హెరాన్ UAV, రెండు ఇల్యూషిన్ Il-78 ఏరియల్ రీఫ్యూయలింగ్ విమానాలు మద్దతునిచ్చాయనీ ఇండియన్ ఎక్స్‌ప్రెస్ రాసింది. అంతేకాకుండా, నాలుగు SU-30MKIలు దక్షిణ పంజాబ్ లోని స్థావరం నుండి ఎగిరి, జోధ్‌పూర్ వైపు, రాజస్థాన్‌లోని బార్మర్‌కు వెళ్లాయని, పశ్చిమం వైపు పాకిస్తాన్‌లోని జైష్-ఎ-మహ్మద్ ప్రధాన కార్యాలయం ఉన్న బహావల్‌పూర్‌ వైపు తిరిగాయనీ భారత అధికారులు పేర్కొన్నారు. ఈ నాలుగు విమానాలూ PAF ఫైటర్‌లను దారిమళ్ళించేలా పనిచేసి, ప్రధాన దాడి దళానికి దక్షిణంగా వాటిని తప్పుదారి పట్టించాయి.
బాంబులు వేసిన తర్వాత, జెట్‌లు క్షేమంగా భారత గగనతలంలోకి తిరిగి వచ్చాయి. పాకిస్తాన్ తన F-16 జెట్‌లను పంపినప్పటికీ, అవి భారత విమానాలను వెంటాడలేకపోయాయని భారత మీడియా పేర్కొంది.
రాయబాగ్ శాసనసభ నియోజకవర్గం
రాయబాగ్ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం బెల్గాం జిల్లా, చిక్కోడి లోక్ సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
2019 బాలాకోట్ వైమానిక దాడి
లక్ష్యం
భారత లక్ష్యం కచ్చితంగా ఏమిటనే విషయంలో సందిగ్ధత ఉంది. మసూద్ అజర్ బావమరిది ముహమ్మద్ యూసుఫ్ అజార్ నిర్వహిస్తున్న మదర్సా – తలీమ్ ఉల్-ఖురాన్  చురుకైన JeM క్యాంపా కాదా అనే దానిపైన కూడా సందిగ్ధత ఉంది.
రాయబాగ్ శాసనసభ నియోజకవర్గం
మూలాలు
వర్గం:కర్ణాటక శాసనసభ నియోజకవర్గాలు
2019 బాలాకోట్ వైమానిక దాడి
లక్ష్యం
వికీలీక్స్ ప్రకారం, 2004 యునైటెడ్ స్టేట్స్ డిపార్ట్‌మెంట్ ఆఫ్ డిఫెన్స్ ఇంటరాగేషన్ నివేదిక ప్రకారం బాలాకోట్‌లో, "పేలుడు పదార్థాలు, ఫిరంగులపై ప్రాథమిక, అధునాతన ఉగ్రవాద శిక్షణ ఇచ్చే శిక్షణ శిబిరం" ఉంది. దీనికి విరుద్ధంగా మిలిటరీ విశ్లేషకులు, ఈ ప్రాంతంలో గతంలో తీవ్రవాద శిబిరాలకు ఆతిథ్యం ఇచ్చేవారని, కానీ 2005 పాకిస్తాన్ భూకంపం తర్వాత వారు, ఆ ప్రాంతంలో సహాయాన్ని అందించే అంతర్జాతీయ సహాయక బృందాల కంటబడకుండా ఉండటానికి చెదిరి పోయారనీ చెప్పారు.